Ապրիլի 2-ը իմ երկրորդ ծնունդն եմ համարում: Մինչև այդ, շատ գործողությունների եմ մասնակցել, բայց մարտական առաջին լուրջ փորձությունն ինձ համար հենց 2016-ի ապրիլյան գործողություններն էին: Մի տարի անց՝ մեր «ծննդյան օրը», ընկերներով գնացինք Եռաբլուր, այնտեղ Արցախյան ազատամարտում զոհված քեռիներիս շիրիմներին, մեր Սասունի և մյուս մարտական ընկերների շիրիմներին այցելեցինք: Այնտեղ հանգչող բոլոր տղաներն էլ մեր մարտական ընկերներն են: Հետո գնացինք Սասունենց տուն, հիշեցինք մեր ընկերոջ սխրանքը…